CELEX: 62013CN0027
Language: mt
Date: 2013-01-21 00:00:00
Title: Kawża C-27/13: Talba għal deċiżjoni preliminari mressqa mis-Schleswig-Holsteinisches Oberlandesgericht (il-Ġermanja) fil- 21 ta’ Jannar 2013 — Flughafen Lübeck GmbH vs Air Berlin PLC & Co. Luftverkehrs-KG

15.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 171/9
            
         Talba għal deċiżjoni preliminari mressqa mis-Schleswig-Holsteinisches Oberlandesgericht (il-Ġermanja) fil-21 ta’ Jannar 2013 — Flughafen Lübeck GmbH vs Air Berlin PLC & Co. Luftverkehrs-KG
   (Kawża C-27/13)
   2013/C 171/17
   Lingwa tal-kawża: il-Ġermaniż
   
      Qorti tar-rinviju
   
   Schleswig-Holsteinisches Oberlandesgericht
   
      Partijiet fil-kawża prinċipali
   
   
      Rikorrenti: Air Berlin PLC & Co. Luftverkehrs-KG.
   
      Konvenuta: Flughafen Lübeck GmbH
   
      Domandi preliminari
   
   
               (1)
            
            
               Qorti nazzjonali li jkollha quddiemha rikors intiż għall-irkupru ta’ benefiċċji u għall-waqfien tal-provvista futura ta’ benefiċċji għandha tippreżumi li dawn il-benefiċċji jikkostitwixxu miżuri li, skont it-tielet sentenza tal-Artikolu 108(3) TFUE, ma jistgħux jiġu implementati qabel ma tkun ġiet adottata deċiżjoni finali min-naħa tal-Kummissjoni Ewropea (iktar ’il quddiem il-“Kummissjoni”) meta l-Kummissjoni tkun fetħet, permezz ta’ deċiżjoni li ma tkunx ġiet ikkontestata, il-proċedura ta’ investigazzjoni formali prevista fl-Artikolu 108(2) TFUE fir-rigward ta’ dawn il-benefiċċji u meta fir-raġunijiet ta’ din id-deċiżjoni ikun essenzjalment indikat, b’mod partikolari, li dawn il-benefiċċji probabbilment jikkostitwixxu għajnuna mill-Istat?
            
         
               (2)
            
            
               Fil-każ li l-ewwel domanda tingħata risposta fl-affermattiv:
               Jista’ jingħad l-istess fil-każ li fir-raġunijiet tad-deċiżjoni tagħha l-Kummissjoni tkun indikat ukoll, essenzjalment, li hija ma kinitx f’pożizzjoni li tiddetermina jekk il-prestatarju kienx aġixxa bħala investitur privat li jopera f’ekonomija tas-suq meta impenja ruħu li jipprovdi dawn il-benefiċċji?
            
         
               (3)
            
            
               Fil-każ li l-ewwel jew it-tieni domanda jingħataw risposta fin-negattiv:
               F’din is-sitwazzjoni, il-qorti nazzjonali tista’ tissospendi l-proċeduri quddiemha sakemm tiġi konkluża l-proċedura ta’ investigazzjoni formali?
            
         
               (4)
            
            
               Fil-każ li t-tielet domanda tingħata risposta fl-affermattiv:
               F’din is-sitwazzjoni, il-qorti nazzjonali għandha tissospendi l-proċeduri quddiemha sakemm tiġi konkluża l-proċedura ta’ investigazzjoni formali?